אתה (איש השנה של מגזין טיים)

שער מגזין טיים שבו מופיע "אתה", איש השנה לשנת 2006. הכיתוב הוא "איש השנה של טיים הוא אתה. כן, אתה. אתה שולט בעידן המידע. ברוך הבא לעולם שלך". המלבן האפור בתמונה הוא משטח דמוי מראה בשער המקורי.
"את/ה" (באנגלית: ) היה איש השנה של מגזין טיים בשנת 2006. הרעיון מאחורי הבחירה היה לציין את מיליוני האנשים שתורמים באופן אנונימי תוכן גולשים שנוצר על ידם לאתרי אינטרנט כגון יוטיוב, מייספייס, פייסבוק, ויקיפדיה ואתרי ויקי אחרים, ושלל אתרי אינטרנט נוספים שמכילים תוכן שנוצר על ידי גולשים.<ref name="moty2006"></ref><ref name="ny"></ref>

זוהי לא הייתה הפעם הראשונה שתואר "איש השנה" לא ניתן לאדם ספציפי אלא לקבוצה, רעיון מופשט או חפץ (למשל, המחשב האישי היה "מכונת השנה" לשנת 1982)<ref name="machine"></ref><ref name="ny" />, אך החלטה זו גררה ביקורות שליליות, בין השאר בשל קיומם של מועמדים בולטים יותר לאיש השנה ב-2006, כמו הוגו צ'אווס ומחמוד אחמדינז'אד,<ref name="ny" /> ותחושה שהבחירה הייתה גימיקית מדי.<ref name="graham"></ref> למרות הביקורת, נתוני המכירות של גיליון זה של המגזין היו מוצלחים.

== רקע ==
בעוד שרוב אנשי השנה הקודמים היו בני אדם בעלי חשיבות היסטורית, כאשר רבים מהם ידועים לשמצה ולא בהכרח אהודים בציבור (למשל, אדולף היטלר היה "איש השנה" של 1938, ורוחאללה ח'ומייני ניצח בשנת 1979),<ref name="photo" /> כמה מהם היו חפצים דוממים. המחשב האישי היה "מכונת השנה" של שנת 1982, בעוד ש"כדור הארץ הנתון בסכנה" היה "כוכב הלכת של השנה" בשנת 1988.<ref></ref><ref name="ny" /> קבוצות של מספר אנשים, כמו גם נציגים סמליים של קבצות כאלו זכו בפרס בעבר. לדוגמה, "מדעני ארצות הברית" הוכרזו כ-"גברי השנה" ב-1960,<ref name="photo"></ref> ודור הבייבי בום זכה בתואר בשנת 1966.

הרעיון לתת למשתמשי אינטרנט תואר של "אנשי השנה" היה קיים גם לפני ההחלטה של מגזין טיים - כשנתיים לפני כן, חדשות ABC בחרה בכותבי בלוגים בתור אנשי השנה שלה לשנת 2004.<ref></ref>

== ההחלטה ==
בהתאם להליך השנתי של מגזין טיים לבחירת איש השנה, לשכות שונות במגזין הציעו מועמדים שונים, וביניהם "את/ה" ו"החבר'ה מיוטיוב".<ref name="Koepp"></ref> בנוסף, הועלה לאתר של מגזין טיים סקר קוראים שביקש מהקוראים לבחור מתוך 8 מועמדים את מי שלדעתם מתאים ביותר להיות איש השנה.<ref name=":0"></ref><ref name="Koepp" /> ההחלטה הסופית התקבלה על ידי ריצ'רד שטנגל, העורך הראשי של המגזין.

ההחלטה הוכרזה בגיליון של מגזין טיים שיצא ב-25 בדצמבר 2006. השער של המגזין כלל מחשב iMac עם נגן וידאו דמוי יוטיוב שמופעל במחשב. במקום סרטון, הנגן מכיל מלבן מחומר מחזיר אור דמוי מראה, שמשקף את פניו של מי שמתבונן בו.<ref name="moty2006" /> משך הזמן הכולל של הסרטון בתמונת השער הוא "20:06", שמתייחס לשנת 2006 שבה יצא הגיליון. בגיליון הופיעו כתבות בנושא תוכן גולשים שנכתבו על ידי עורך NBC בריאן ויליאמס<ref></ref> ועורכי מגזין טיים לב גרוסמן<ref name="moty2006" /> וריצ'רד שטנגל.<ref></ref> כפי שמתאר גרוסמן, "מדובר ברבים שמנסים לקחת כוח מהמיעוט השולט ועוזרים זה לזה בלי לקבל תמורה, ואיך זה לא רק ישנה את העולם, אלא גם ישנה את הדרך שבה העולם משתנה."

== ביקורות ==
בחירה זו הייתה שנויה במחלוקת, וספגה ביקורות שליליות בשל התעלמותה מאנשים רבים שהשפיעו על שנת 2006, כמו מחמוד אחמדינז'אד, קים ג'ונג-איל וננסי פלוסי.<ref></ref> בדצמבר 2012, העיתונאי דייוויד א. גרהאם כתב באטלנטיק שלדעתו הבחירה ב"את/ה" הייתה חלק מ"דפוס של בחירות חסרות ברק" שנעשו על ידי מגזין טיים ושאין להתייחס לבחירת איש השנה בתור חדשות, אלא בתור מהלך שיווקי בלבד. הוא ציין, "האם יש מישהו בעולם שלא נמאס לו מאנשים שמוסיפים בתור בדיחה את הביטוי 'איש השנה של מגזין טיים לשנת 2006' לפרופיל שלהם בטוויטר, אזכור לבחירה הגימיקית של 'את/ה' באותה שנה?"

בנוסף, ההחלטה נחשבה על ידי חלק מהמבקרים לצבועה. כמה שבועות לפני ההכרזה, פורסם סקר באתר טיים ששאל את המשתמשים "מי צריך להיות איש השנה?", אם כי הסקר לא הוצג כסקר מחייב.<ref name=":0" /> לאחר מספר שבועות, הזוכה בסקר בפער גדול היה הוגו צ'אבס, נשיא ונצואלה, עם 35% מהקולות. נשיא איראן, מחמוד אחמדינז'אד, הגיע למקום השני. "החבר'ה מיוטיוב" הגיע למקום הרביעי. מגזין טיים לא הזכיר את התוצאות הללו כלל בהכרזה שלו על "איש השנה", ומבקריו טענו כי הבחירה של המגזין לציין את כוחם של משתמשי האינטרנט, תוך התעלמות מוחלטת מהצבעותיהם של משתמשי אינטרנט אחרים, הייתה צבועה.<ref></ref>

== קישורים חיצוניים ==
* 
* 

== ביאורים ==

== הערות שוליים ==

קטגוריה:יוטיוב
קטגוריה:אנשי השנה של המגזין טיים
קטגוריה:טיים מגזין
קטגוריה:מדיה חברתית